Yevropa yosh elchilari (Armaniston)

Yevropa yosh elchilari (Armaniston) (YEA Armaniston) () Yevropa yosh elchilarining (YEA) Armaniston boʻlimi. YEA Armaniston 2016-yilda tashkil etilgan va bosh qarorgohi Yerevanda joylashgan.

 Tarixi 
YEA Armaniston 2016-yilda Sharqiy hamkorlikka aʼzo davlatlar va Yevropa Ittifoqi yoshlari oʻrtasida aloqalarni oʻrnatish maqsadida boshlangan nosiyosiy, koʻngillilar tomonidan tashabbus bilan tuzilgan „Yevropa yosh elchilari“ tashkiloti boʻlimi. Tashabbusning maqsadi Yevropa Ittifoqining Sharqiy hamkor davlatlar bilan hamkorligi haqida xabardorlik va fuqarolarning faolligini oshirish hamda yanad ajoyib Yevropani qurish bilan bogʻliq turli mavzularni muhokama qilishdan iborat. YEA Armaniston yoshlar yarmarkalari, seminarlar va konferensiyalarni tashkil qiladi va aʼzolari turli xalqaro tadbirlarda qatnashadi. YEA Armaniston butun mamlakat boʻylab bir nechta „Yevroklublar“ ni tashkil qilgan. Bu klublarning maqsadi turli jamoalardagi arman yoshlarini Yevropa Ittifoqiga yaqinlashtirishdir. 2023-yil 7-aprelda Vaykda yangi „Yevroklub“ ochilgan. Tadbirda Yevropa Ittifoqining Armanistondagi elchisi Andrea Viktorin ishtirok etgan.

 Faoliyati 
2018-yil 12-noyabr kuni 44 nafar arman YEA ishtirokchilari Yevropa Ittifoqining Armanistondagi delegatsiyasi bilan uchrashuv oʻtkazganlar. Ishtirokchilar Yevropa Ittifoqining Armanistondagi sobiq elchisi Piotr Świtalski bilan uchrashib, arman yoshlarini jalb qilish va Armaniston-Yevropa Ittifoqi munosabatlarini yanada yaqinlashtirish boʻyicha oʻz rejalarini taqdim etganlar. Oʻz navbatida, Switalski arman yoshlariga quyidagicha: „Biz Yevropa Ittifoqining ijobiy imidjini Armanistonga olib kelishingizga toʻliq umid qilamiz. Biz yoshlar va ayollar bilan asosiy hamkorlikni davom ettiramiz, chunki men yoshlar jamiyatda yanada jiddiyroq rol oʻynashi kerakligiga aminman. Siz Yevropaning yosh elchilari sifatida bu mamlakatning kelajagisiz“ fikr bildirgan.

2019-yil 14-fevral kuni YEA Armaniston ishtirokchilari Sharqiy hamkorlikning 10 yilligiga bagʻishlangan tadbir doirasida Bryusseldagi Yevropa Ittifoqi institutlariga tashrif buyurishgan va yuqori martabali rasmiylar bilan uchrashishgan. Sharqiy hamkorlikning kelajagi, Erasmus+ dasturida ishtirok etish va talabalar almashinuvi dasturlari kabi turli mavzular muhokama qilingan.

2022-yil 8-mart kuni bir guruh arman yosh elchilari Ukraina yosh elchilarini qoʻllab-quvvatlash va Ukraina bilan birdamligini bildirish uchun yigʻilgan.

2022-yil aprel oyida YEA Armaniston vakillari Polshaning Katovitse shahrida boʻlib oʻtgan 2022-yilgi Yevropa yosh liderlar forumida ishtirok etishgan.

2023-yil 26-mart kuni YEA Armaniston Armaniston boʻylab maktablarga tashrifni tashkil qilgan. Vakillar Yevropa Ittifoqining Armanistondagi faoliyati, Yevropa Ittifoqi qadriyatlari va Yevropa Ittifoqi Armanistonni isloh qilish, taraqqiyoti, demokratiya va fuqarolik jamiyatini rivojlantirishga hissa qoʻshayotgan usullarini taqdim etgan. Bundan tashqari, Oshakan shahrida „Yevroklub“ tashkil etilgan.

 Manbalar 

 Havolalar 

 YEA in Armaniston rasmiy sayti

Turkum:Armaniston